Ρόντρικ Μπίτον

Ο Ρόντρικ Μακλίοντ Μπίτον (αγγλικά: Roderick Macleod Beaton), ΜΒΑ, ΜΒΚ (γενν. 29 Σεπτεμβρίου 1951), είναι Άγγλος συνταξιούχος πανεπιστημιακός. Διετέλεσε καθηγητής Νεοελληνικής και Βυζαντινής Ιστορίας, Γλώσσας και Λογοτεχνίας της έδρας «Κοραής» (Koraes), στο Βασιλικό Κολέγιο του Λονδίνου (King's College London) από το 1988 έως το 2018.

 Καριέρα 
Ο Μπίτον σπούδασε στο Πίτερχαους του Κέιμπριτζ και αποφοίτησε με πτυχίο αγγλικής λογοτεχνίας το 1973. Έμεινε εκεί για να ολοκληρώσει τις διδακτορικές του σπουδές."Beaton, Prof. Roderick Macleod", Who's Who (online ed., Oxford University Press, December 2018). Ανακτήθηκε στις 28 Αυγούστου 2019. Του απονεμήθηκε διδακτορικό το 1976 για τη διατριβή του «Μύθος και παράδοση στη σύγχρονη ελληνική λαϊκή ποίηση, μελέτη της μη εγγράμματης παράδοσης, της τεχνικής και των στόχων της, στο πλαίσιο της λυρικής και ιαμβικής ποίησης αντί της επικής»."Myth and tradition in modern Greek folk poetry, a study of non-literate tradition, its technique and aims, in the context of lyric and ballad, rather than epic poetry", University of Cambridge Library. Ανακτήθηκε στις 28 Αυγούστου 2019.

Ο Μπίτον θήτευσε τρία χρόνια ως μέλος του Ιδρύματος Ouranis (Ουράνης) στα Νέα Ελληνικά στο Πανεπιστήμιο του Μπέρμιγχαμ (1977 - 80),"Beaton, Prof. Roderick Macleod", Who's Who (online ed., Oxford University Press, December 2018). Ανακτήθηκε στις 28 Αυγούστου 2019. προτού ενταχθεί στο Βασιλικό Κολέγιο του Λονδίνου το 1981 ως λέκτορας. Διορίστηκε καθηγητής Νεοελληνικής και Βυζαντινής Ιστορίας, Γλώσσας και Λογοτεχνίας (έδρα: Κοραής) στο Βασιλικό Κολέγιο το 1988"Professor Roderick Beaton", King's College London. Ανακτήθηκε στις 28 Αυγούστου 2019. και ήταν επικεφαλής του Τμήματος Βυζαντινών και Νεοελληνικών Σπουδών από το 1988 έως το 1994 και από το 1995 έως το 1998, και διευθυντής του Κέντρου Ελληνικών Σπουδών από το 2012 έως το 2016. Κατείχε επίσης την Υποτροφία Μάτζορ Λέβερχιουμ από το 2009 έως το 2012.  Αποσύρθηκε από την έδρα του στο Βασιλικό Κολέγιο το 2018. 

Το 2013, ο Μπίτον εξελέγη Μέλος της Βρετανικής Ακαδημίας του Ηνωμένου Βασιλείου για τις ανθρωπιστικές και κοινωνικές επιστήμες "Professor Roderick Beaton FBA", British Academy. Ανακτήθηκε στις 28 Αυγούστου 2019. Εκλέχτηκε επίσης Μέλος του Βασιλικού Κολεγίου του Λονδίνου το 2018."Beaton, Prof. Roderick Macleod", Who's Who (online ed., Oxford University Press, December 2018). Ανακτήθηκε στις 28 Αυγούστου 2019.

Στις 9 Σεπτεμβρίου 2019 έγινε Ιππότης Ταξιάρχης του Τάγματος Τιμής από τον πρώην Προέδρο της Ελληνικής Δημοκρατίας Προκόπη Παυλόπουλο για τη δια βίου συμβολή του στην προώθηση των μεσαιωνικών και σύγχρονων ελληνικών σπουδών και πολιτισμού.

 Βιβλιογραφία 

 Οι Έλληνες: Μια παγκόσμια ιστορία (Faber & Faber, London, 2021)
 Ελλάδα: Βιογραφία ενός σύγχρονου έθνους (Penguin Books Ltd, 2019)
 Byron's War: Romantic Rebellion, Greek Revolution (Cambridge University Press, 2013).
 Η Δημιουργία της Νέας Ελλάδας: Εθνικισμός, Ρομαντισμός και Χρήσεις του Παρελθόντος (1797–1896) (Συνεργασία με τον Ν. ΡΙκς), (Εκδόσεις του Κέντρου Ελληνικών Σπουδών, King's College London, Ashgate, 2009)
 Γιώργος Σεφέρης: Περιμένοντας τον Άγγελο: Μια Βιογραφία (Yale University Press, 2003).
 Εισαγωγή στη Νεοελληνική Λογοτεχνία (Oxford University Press, 1999).
 Το Μεσαιωνικό Ελληνικό Ρομάντζο (Cambridge Studies in Medieval Literature, αρ. 6, Cambridge University Press, 1989).
 Λαϊκή Ποίηση της Νεότερης Ελλάδας (Cambridge University Press, 1980).

 Παραπομπές 

Κατηγορία:Άγγλοι πανεπιστημιακοί
Κατηγορία:Απόφοιτοι του Πανεπιστημίου του Κέιμπριτζ
Κατηγορία:Ταξιάρχης του Τάγματος της Τιμής